Christen Ager-Hanssen

Christen Eugen Ager-Hanssen (født 29. juli 1962 i Halden) er en norsk investor og tidligere internett-gründer som siden slutten av 1990-tallet hovedsakelig har vært aktiv i London og Stockholm. Han er sønn av kjernefysikeren og industrilederen Henrik Ager-Hanssen (1930-2004) og politiker Bjørg Ager-Hanssen. Han vokste opp i Halden, Oslo og Stavanger men flyttet i 1989 til Sverige, hvor han jobbet for IBM og det svenske konglomeratet Kinnevik i Stockholm. 
Ager-Hanssen grunnla flere IT-selskaper sammen med sin tidligere arbeidsgiver, Kinnevik. I 1997 grunnla Ager-Hanssen venturekapitalfirmaet Cognition, med base i Göteborg, Stockholm og London. Mot slutten av 1990-tallet ble han vurdert av Verdens Gang for å være den rikeste personen i Norge. Dette var basert på banken HSBCs verdivurdering av selskapet hans foran en planlagt notering i 2000 som verdsatte selskapet til mellom 15 og 20 milliarder kroner.
Børsintroduksjon ble avlyst og når Dot com-boblen senere sprakk så tapte han mye penger. 
Ager-Hanssen er idag en profilert aksjeaktivist og ofte omtalt som en kontroversiell investor. Han driver sitt investeringsselskapet Custos fra London. De siste årene har han vært involvert i flere høyprofilerte oppkjøp av medieselskaper i Sverige og i Storbritannia. Dette inkluderer den svenske avisen Metro og største eierpost i Johnston press som eier mange aviser i Storbritannia

Bibliografi
Chisten Ager-Hanssen och Jenny Hedelin: HQgate - den okända dramatiken bakom Sveriges mest uppmärksammade bankkrasch, Ekerlids, Stockholm 2017,

Referanser

Internett-pionerer
Investorer
Finansfolk
Norske investorer
Norske gründere
Personer fra Halden kommune